મુંબઈ: બોમ્બે હાઈકોર્ટના જજ જસ્ટિસ શાહરુખ જે. કાથાવાલા શુક્રવારે સવારે શનિવાર રાત્રે 3.30 સુધી સતત 16 ક્લાક કોર્ટરૂમમાં સુનાવણી કરતા રહ્યા. રાત્રે 3.30 વાગ્યા સુધી ખુલ્લી રહેલી તેમની કોર્ટ નંબર-20માં વકીલો અને અરજદારોની ભીડ લાગેલી રહી. હકીકતમાં ઉનાળાના વેકેશનના કારણે હાઈકોર્ટ 3 જૂન સુધી બંધ રહેશે. શુક્રવારે અંતિમ વર્કિંગ ડે હતો. જસ્ટિસ કાથાવાલા રજા પર જતા પહેલાં તેમની સમક્ષના વધુમાં વધુ કેસનો ઉકેલ લાવવા માગતા હતા.